Joss Ackland

**Sidney Edmond Jocelyn Ackland** (1928–2023) var en britisk skuespiller som hadde en karriere på både scene, film og TV.

Ackland medvirket i nærmere 80 spillefilmer og over 120 tv-produksjoner i løpet av karrieren. Han spilte også i en rekke sceneoppsetninger.

## Bakgrunn
Han ble født i Kensington i London som sønn av Ruth (pikenavn Izod) og Sydney Norman Ackland, en irsk journalist. Han vokste opp hos sin mor. Joss Ackland giftet seg i 1951 med skuespiller Rosemary Kirkcaldy (død i 2002). Sammen fikk de fikk syv barn. 

Han studerte skuespill under Elsie Fogerty ved Central School of Speech and Drama. Han hadde en vanskelig start som skuespiller og flyttet derfor til Malawi for å drive en teplantasje sammen med sin kone. Etter et halvt år flyttet de til Sør-Afrika der begge gjenopptok skuespillerkarrieren. To år senere flyttet de tilbake til England. I 1962 ble han medlem av Old Vic.

## Karriere
Ackland scenedebuterte i 1945 i stykket *The Hasty Heart*. Han gjorde seg siden bemerket i roller som Falstaff i *Henry IV*, Captain Shotover i *Heartbreak House*, Weller Martin i *The Gin Game*, Kaptein Krok i *[[Peter Pan]]*, Juan Peron i ''Evita'' og tittelrollen i *[[Kong Lear]]*.

Han filmdebuterte i en liten birolle i *[[Prøveflygeren]]* (1949). Han hadde siden større roller i filmer som blant annet *[[Huset som drepte]]* (1971), *[[The Happiness Cage]]* (1972), *[[Attentat ved daggry]]* (1975), ''Saint Jack'' (1979), *[[Sicilianeren]]* (1987), *[[White Mischief]]* (1987), *[[To Kill a Priest]]* (1988), ''Dødelig våpen 2'' (1989), ''Jakten på Rød Oktober'' (1990), *[[Å elske på kreditt]]* (1991), *[[Bill og Ted drar til helvete]]* (1991), *[[The Mighty Ducks (film)|The Mighty Ducks]]* (1992), *[[Intet sted å flykte]]* (1993), *[[Giorgino]]* (1994), *[[Ridder på rulleskøyter]]* (1995), *[[Picassos kvinner]]* (1996), *[[Mannen fra havet]]* (1997), *[[Firelight]]* (1997), *[[K-19 (film)|K-19]]* (2002), ''Asylum'' (2005), ''Flawless'' (2007), *[[How About You (film)|How About You]]* (2007) og *[[Decline of an Empire]]* (2014), som ble hans siste opptreden før han pensjonerte seg.

Han tv-debuterte i en episode av den britiske serien *Destination Downing Street* i 1957. Deretter hadde han faste roller i seriene *The Indian Tales of Rudyard Kipling* (1964), *[[David Copperfield (TV-serie 1966)|David Copperfield]]* (1966), *[[The Three Musketeers (TV-serie 1966)|The Further Adventures of the Musketeers]]* (1967), *[[Z Cars]]* (1964–1968), *[[The Crezz]]* (1976) og *A Question of Guilt* (1980). Han spilte også i miniserier som blant annet ''Adam Dalgliesh: Mord i hvitt'' (1984), *[[Queenie]]* (1984), ** (1988) og ''Ashenden'' (1991), samt en lang rekke tv-filmer, deriblant *[[Shadowlands (TV-film)|Shadowlands]]* (1985), *First and Last* (1988), *The Man Who Lived at the Ritz* (1989), *The Secret Life of Ian Fleming* (1990), *Jekyll & Hyde* (1990), *A Murder of Quality* (1991), *Daisies in December* (1995), *To the Ends of Time* (1996) og *Henry VIII* (2003). Han hadde utover dette gjesteopptredener i serier som blant annet *[[The Troubleshooters]]* (6 episoder, 1966–1968), *[[Mystery and Imagination]]* (2 episoder, 1966 og 1968), ''The Avengers'' (1969), *[[Gullguttene]]* (1972), *[[The Protectors]]* (1974), *[[Return of the Saint]]* (1978), *[[The Sweeney]]* (1978), ''The Adventures of Sherlock Holmes'' (1985), *[[Tales of the Unexpected]]* (2 episoder, 1980 og 1988) og ''Crusoe'' (3 episoder, 2008–2020).

## Utmerkelser
I 2000 ble han utnevnt til Order of the British Empire. Han ble nominert til BAFTA to ganger; i 1989 for filmen *[[White Mischief]]* og i 1990 for tv-filmen *First and Last*.

## Referanser


## Eksterne lenker
*